TMB ผนึก “เอฟดับบลิวดี” เปิดมิติยูนิตลิงค์
TMB ผนึก "เอฟดับบลิวดี" เปิดมิติประกันยูนิตลิงค์
6 มี.ค. 2563

นายชวมนต์ วินิจตรงจิตร หัวหน้าเจ้าหน้าที่บริหารผลิตภัณฑ์ธุรกิจประกัน ธนาคารทหารไทย จำกัด (มหาชน) หรือ TMB และ นายปรีชา รุธิรพงษ์ ประธานเจ้าหน้าที่สายงานการตลาด บริษัท เอฟดับบลิวดี ประกันชีวิต จำกัด (มหาชน) ร่วมเปิดมิติใหม่ของแบบประกันยูนิตลิงค์ ส่ง “เฟล็กซี่ ไลฟ์ โพรเทค 15/5 (ยูนิตลิงค์)” ช่วยวางแผนสร้างหลักประกันที่มั่นคง ด้วยความคุ้มครองชีวิตที่กำหนดเองได้สูงสุดถึง 50 เท่าของเบี้ยประกันหลัก จ่ายเบี้ยประกันภัยหลักสั้นเพียง 5 ปี คุ้มครอง 15 ปี และเลือกจ่ายเบี้ยประกันภัยเพิ่มพิเศษ (Top-Up Premium) ต่อได้ เพื่อรับความคุ้มครองให้นานขึ้น ตอบโจทย์เจ้าของกิจการ หรือลูกค้าที่ไม่ชอบภาระผูกพันจ่ายเบี้ยระยะยาว สามารถปรับความคุ้มครองให้เหมาะกับความจำเป็นได้ในอนาคต และสร้างชีวิตทางการเงินที่ดีขึ้น (Financial Well-being) ได้อย่างแท้จริง ผู้สนใจสอบถามรายละเอียดเพิ่มเติมได้ที่สาขาของธนาคารทีเอ็มบีทั่วประเทศ หรือ TMB Contact Center โทร.1558 หรือ www.tmbbank.com